Kurista roosiaed

Kurista roosiaed oli Kurista metsamajandi maadele rajatud aiand. 1957. aastast tegutses aiandis iluaednik Ferdinand Laaser, kes sai tuntuks rooside aretaja ja kasvatajana. Ferdinand Laaseri aretatud roosisordid on näiteks "Juubel", "Kurista", "Kase valge".

Kurista roosiaed varustas haljasalasid ja koduaedu haruldaste ja kaunite püsililledega ning ilupuude ja põõsaste liikide-sortide istikutega, 4,3 ha suuruses roosiaias kasvas üle 250 sordi. Tippaegadel müüdi kuni 10 000 roosiistikut aastas, samuti lõikelilli, korve ja kimpe. Kuristal toimusid populaarsed rooside päevad, kuhu kogunes nii kutselisi aednikke kui ka lihtsalt lillehuvilisi.

Ferdinand Laaseril oli ka suur kaktusekogu, kiviktaimla ning huvi ratsuritähtede vastu, mis tõi aiandisse rohkesti külastajaid.Meeli Müüripeal.  Rein Joosti jagamisrõõmu täis elu rooside keskel. Maaleht, 28.03.2015Riina Mägi. Poeedihingega aedniku mälestuseks. Vooremaa, 27.11.2001.

Viited

Kategooria:Eesti aiad
Kategooria:Jõgeva maakonna ajalugu